Anno ab incarnatione Domini Mº Cº LXXXIº, mense julii, ego Guillelmus, gratia Dei, abbas Psalmodiensis, cum consilio tocius nostri capituli et cum auctoritate domini Hænrici, legati et cardinalis sanctæ Romanæ æcclesiæ, atque episcopi Albaniensis, vendimus et tradimus, pro magna nostra necessitate et utilitate, totum hoc quod habemus vel habere debemus nomine nostro vel nomine nostri monasterii, vel aliquis habet pro nobis vel nomine nostro in parrochia Sanctæ Mariæ de Sordonicis vel in ejus pertinimento, et quicquid habemus in parrochia Sanctæ Crucis vel in ejus pertenimento, vel aliquis habet nomine nostro, et totum quod habemus vel habere debemus vel aliquis habet nomine nostro in parrochia et in pertinimento Sancti Petri de Sala, et totum hoc quod habemus in parrochia et pertinimento Sancti Boniti, vel aliquis habet nomine nostro, et totum hoc quod habemus vel habere deberemus vel aliquis habet nomine nostro in parrochia et pertinimento Sancti Martini de Nomoglet; et totum hoc quod habemus vel habere debemus vel aliquis habet nomine nostro in parrochia et pertinimento Sancti Felicis de Paleria; et totum hoc quod habemus vel habere debemus ad Aldernet; et totum quod habemus vel habere debemus vel aliquis habet nomine nostro in parrochia et pertinimento Sancti Andræ de Vabres; et totum hoc quod habemus vel habere debemus vel aliquis habet nomine nostro in parrochia Sancti Nazarii; et totum hoc quod Guillelmus de Salve tenet a nobis; totum hoc quod habemus vel habere debemus vel aliquis habet vel aliqui nomine nostro vel nomine nostri monasterii, quocumque modo habeat, vel tenet, vel tenuit in prescriptas parrochias, vel in predictis locis, sive sint usatica vel feuda, vel fevales, vel mansi cum suis pertinimentis et possessoribus, et possessionibus et terras cultas et incultas, et apennarias, et nemora, et pascua, et totum hoc quod habemus vel habere debemus in predictis parrochiis, vendimus et tradimus tibi Bertrando, qui es prior Sancti Stephani de Tornaco, et omnibus fratribus ejusdem loci et Cluniacensis monasterii; et propter totum hoc nomine perfectæ emptionis dedistis et solvistis nobis IIIIor milia solidorum Melg[oriensium], quos persolvimus judeis de Lunello pro debitis nostri monasterii; et promittimus vobis et successoribus vestris, quod semper totum hoc, ut suprascriptum est, vobis et successoribus vestris in pace tenere et habere faciemus racionabiliter, et nulla ratione, vel jure, vel consuetudine, seu cujuslibet rei occasione veniemus contra hoc, nec si fuerimus decepti ultra dimidiam partem justi precii, et omni juri speciali et generali renunciamus, et in predicta vendicione pro predicto precio vendimus, cedimus et concedimus omnes actiones, peticiones, persecutiones, exceptiones atque defensiones, quas habemus vel habere debemus in predictas parrochias, ita quod nobis ibi nichil retinemus, nisi æcclesiam Sancti Andreæ de Vabres, cum suis decimis, primiciis et oblacionibus et suis spiritualibus. Ego Petrus Pictavini, Psalmodiensis prior et monachus, suprascriptam vendicionem laudo et concedo; et ego Fulco, monachus ejusdem monasterii similiter laudo et concedo. Ego Petrus Uzecie, quondam Psalmodiensis abbas, laudo et concedo. Ego Raimundus Gregorii, Psalmodiensis monachus, laudo et concedo. Ego Bertrandus Ademars laudo et concedo. Ego Bertrandus de Sovalcinis idem. Ego Bertrandus idem. Poncius Guillelmi similiter. Bermundus Catelli similiter. Gaudinus idem. Raimundus de Varinicis idem. P. Bermondi de Ecclesiæ idem. B. de Villa Ficca idem. G. de Sancto Laurencio idem. B. de Marrisanegues idem. P. Catelli idem. B. de Marcillanegues idem. G., frater ejus, idem. Arnaldus de Sancto Felice, idem. Johannes de Barreria idem. Bernardus Cornaldi idem. Totus conventus Psalmodiensis æcclesiæ in capitulo laudavit et confirmavit. B. de Sancto Benedicto, testis. Rostagnus, testis. R. de Bagarnz, testis. B. de Sancto Romano, testis. G. de Leccas, testis. Gaucelmus de Vermeilz, testis. P. de Saumanna, testis. G. de Fabricis, testis. Stephanus de Fabrica, testis. Johannes de Cerceraz, testis. P. de Ulmo, testis. B. de Brogidor, testis. Julianus, testis.